དབུ་མེད་ཀྱི་སྐབས་དབུ་ཅན་ལྟ་བུའི་ཟུར་ཅན་གྱི་ཚེག་དེ་མིན་པར་ཚུགས་དང་།འབྲུ་ཚ།འཁྱུག་སོགས་སོ་སོའི་འབྲི་གཟུགས་དང་འདྲ་བར་ཅུང་གུག་ཅིང་རིང་བའི་ཚེག་རྒྱུན་གཏན་འབྲི་བ་དག་ཡིན་པས་འདིར་སྨྲ་མི་དགོས་ལ།ཚེག་རིང་པོ་དེ་ཡང་ཡིག་རྙིང་གི་ཚེག་ཉིས་བརྩེགས་མཉམ་དུ་བསྲེས་པ་ལས་བྱུང་བ་ནི་མཁས་དབང་དགེ་ཆོས་ལགས་ཀྱི་གསུང་ལས་ཤེས་ནུས།གཞན་ཡང་།དབུ་མེད་ཀྱི་འབྲི་རྒྱུན་ཚང་མར་ཚིག་མཐར་ཡི་གེ་གང་ཞིག་བྱུང་ཡང་ཤད་ཀྱི་གོང་དུ་ངེས་པར་དུ་ཚེག་འབྲི་དགོས་པ་དབུ་ཅན་དང་མི་འདྲ་བའི་ཁྱད་པར་ཡང་རྣམ་པར་ཕྱེ་དགོས་སོ།